section_heading: Nesreća 2009. godine
paragraph_text: Naknadna istraga je međutim pronašla, kako je utjecaj na nesreću imalo i neispravno korištenje retardanta za požare (sredstvo za zaštitu od požara), koje je završilo i na gornjoj tračnici, te stvorilo glatki klizni sloj. Sredstvo je namijenjeno samo za pragove, nije za tračnice (tračnice ne gore, samo se deformiraju kod topline). Došlo je do efekta klizanja i nemogućnosti kočenja. Pruga na navedenom mjestu ima i znatan nagib, te je to doprinijelo nemogućnosti kontrole brzine i do iskakanja iz tračnica. Sretna okolnost je, što se vlak zaustavio iskočen pokraj pruge, samo nekoliko metara od provalije. Nekoliko minuta nakon nemilog događaja, radno vozilo je također izgubilo kontrolu, projurilo, udarilo dijelom u olupinu vlaka i također iskočilo iz tračnica, zaustavivši se poprečno na tračnice. Nagibni vlak koji je izletio iz tračnica danas se nalazi na depou za manevarske lokomotive u Solinu